Di tseddart-agi tis snat tban-d tugna n laman d leḥsan, yeglem-d tilemẓit s wawal n tetbirt, di tmetti taqbaylit :d tafruxt ttaken-tt d lemtel ɣef tmeṭṭut yesɛan laman deg yiman- is, yellan d taneɛmart, ikečmen ɣer wul, smrasen-t imedyazen akken ad begnen azal n tmeṭṭut deg usefru, ladɣa cbaḥa imi titbirt d azamul n ṣṣifa, tilelli d laman, d amedya i ttakken i tmeṭṭut i ḥemlen medden, i ttawin s wawal aẓidan, 41Si tama nniḍen yeglem-d kra n yeḥricen n tfekka- ines, yesarwes taksumt-is ɣer udfeldi cbaḥa, imi adfel d azamul n temlel n uglim, yettwehin ɣer zzin n tmeṭṭut42. Ycuba laɛyun-is ɣer tid n tnina, imi tanina d tafruxt d tamyayant, d tudrigt, tesɛa afud d lǧahd, ɣef waya ttawin-tt d amedya ama deg yinzan, ama deg yisefra43, yessemras-itt umedyaz akken ad aɣ-d-yemmel cbaḥa d ccan n tlemẓit, yefka-d tamuɣli-ines d akken tewwi-as laɛqel.